Januar 1935. Fem måneder etter å ha sikret seg makten,-
-tilbrakte Tysklands Führer mye av tiden i Berghof,-
-hans hovedkvarter i Alpene, gjemt i de bayerske fjellene.
Hitler var glad i Hollywood-filmer. Han koblet av med westernfilmer.
Han er fascinert av kampene mellom kolonistene i USA-
-og indianerne i vest.
Han mener det er et eksempel på at den overlegne rasen vinner.
Det indikerer at den hvite rasen er overlegen det amerikanske urfolket.
Han vil flykte til en drømmeverden.
Drømmer om erobringer. En fantasi for noen,-
-men en skremmende virkelighet for Adolf Hitler.
I oss marsjerer Tyskland.
Hitler. Hvem var mannen bak monsteret?
Det var så mange deler av historien som ikke hang på greip.
En ensom tenåring blir en nasjonalhelt.
Han var det tyske folkets Messias.
Hvordan greide han det?
Alt var en forestilling.
Dette er den komplette guiden til historiens mest forhatte mann.
Hitler mente han var frelseren som skulle lede Tyskland-
-fra tap i første verdenskrig til å bli en verdensmakt.
Mellom 1935 og 1939 begynte han å erobre europeiske områder.
Drømmen om hevn mot jødene ble en forferdelig realitet.
I februar 1935 fløy Adolf Hitler høyt.
Han hadde blitt Tysklands suverene diktator.
I oss selv, og bare oss selv, ligger Tysklands fremtid.
Millioner av tyske borgere så på ham som en messiansk leder.
Det er bilder av ham overalt. På postkort og plakater.
Han har blitt en halvgud.
Nazifiseringen blir en kulturell prosess som påvirker alt og alle.
Hitler ber propagandaministeren-
-om å styre deler av livet man aldri kunne forestilt seg.
Man ser barnebøker som tar opp hans hat mot raseminoriteter.
Hitler er uten tvil en narsissist.
Han trenger å bli elsket. Han trenger å bli hyllet.
Men formålet var ikke bare å gi Hitlers ego næring.
Å få offentlig støtte var første skritt for å gjenreise Tyskland.
Hitlers prioritet var å oppheve Versaillestraktaten,-
-fredserklæringen Tyskland ble påtvunget etter første verdenskrig.
Versaillestraktaten var elendig for Tyskland.
De mister territorier. Forsvaret blir redusert til 100 000 menn,-
-ingen luftstyrke og ikke noe tungt artilleri.
De må betale krigserstatninger til ut på 1980-tallet.
Første skritt må være å få Tyskland tilbake dit det var-
-før Versaillestraktaten. Bygg opp militæret og få orden på økonomien.
Så snart det er gjort, kan man tenke på hva strategien deretter blir.
Hitlers første klare brudd på traktaten kom 10. mars i 1935.
Hermann Göring kunngjør dannelsen av en tysk luftstyrke, Luftwaffe.
16. MARS 1935 BERLIN I TYSKLAND
En uke senere inviterte Hitler ambassadører fra Frankrike,-
-Storbritannia, Italia og Polen til et helgemøte i Berlin.
Hitler kommer med kunngjøringer på lørdager,-
-når vestlige demokratier ikke kan handle raskt.
Kontorene er tomme, ambassadørene er borte.
Det er en perfekt måte å forvirre og avvæpne motstanden på.
Hitler fortalte ambassadørene at han vil utvide den tyske hæren-
-fra 100 000, tallet som ble spesifisert i Versaillestraktaten,-
-til en halv million.
Hitler forteller dem at det er avgjort. Nå bare erklærer han det.
Han spiller på skyldfølelse. Tyskerne er dårlig behandlet.
De ydmyket Tyskland for mye.
Diplomatene i rommet klør seg i hodet.
Hitler griper stunden og forteller dem at gjenopprustningen-
-er en forberedelse på fred, ikke krig. Han lurer dem.
Det er et kupp for Hitler. Han gjør det til et stort øyeblikk.
Folket jublet over at Hitler befridde Tyskland fra Versaillestraktaten.
Men gleden ble dempet av frykt for en ny krig.
Hitler satte i gang propagandamaskinen.
17. mars 1935, minnedagen for helter.
Et år før hadde Hitler forvandlet en minnemarkering for falne i krigen-
-til en patriotisk feiring.
Kronprinsen, som var en del av det forrige regimet,-
-er der og hilser ham. Første verdenskrig var det gamle regimet.
Han bruker markeringen for å bygge bro til det gamle regimet.
Det gir ham legitimitet på et avgjørende tidspunkt.
Målet er å appellere til folk flest.
"Vi tapte krigen, men nå blir vi en stormakt igjen."
Budskapet var klart. Den tyske ørn hadde reist seg igjen.
Neste skritt for Hitler var å samle Tyskland igjen.
Versaillestraktaten-
-forbød tyske styrker å gå inn i området Rhinland i Vest-Tyskland.
Det grenser til Belgia og Frankrike.
Hitler ville militarisere det igjen. For Fedrelandet.
Hitler er veldig nervøs. Alle rådgiverne er nølende.
Noen er for, noen er imot.
7. mars 1936 satte Hitler i gang sin første militære operasjon.
Tropper gikk inn i Rhinland.
De har ordre om å gjøre retrett hvis de møter fransk motstand.
Men Frankrike gjør ikke noe.
Frankrike og Storbritannia holdt avstand.
Tyskland skal vise sin autoritet midt i Europa,-
-og gjøre at de gamle fiendene får svi for det de gjorde.
Tyskland skal tilbake til normalen. Tyskerne skal bli stolte igjen.
De vil gjøre tyskerne mindre sinte etter utfallet av krigen.
Enhver suksess bekrefter at han har helt rett.
Skjebnen går igjen i alle talene. Han tror han ble sendt-
-for å gjøre Tyskland til en stormakt igjen.
Tyskland så på Hitler som en helt.
Han rev i stykker Versaillestraktaten og vekket nasjonalfølelsen igjen.
Men for Hitler var det bare begynnelsen.
Innen sommeren i 1936 skålte Hitler for sin egen suksess.
Å ta tilbake Rhinland var en av mange triumfer-
-siden han ble kansler for tre år siden.
Han hadde bygget Autobahn, verdens første motorveinettverk.
Tyskland var vertskap for OL. De vant 89 medaljer, flest av alle.
Og han bygget om Berghof. Den beskjedne alpehytten-
-ble et hovedkvarter en verdensleder verdig.
Berghof må endres av praktiske og politiske grunner.
Han trenger mer plass til tjenere og gjester.
Berghof må utbygges.
Samtidig tenker han strategisk.
Han ville begynne å fremstille seg selv som en viktig person i verden.
Beliggenheten er nydelig.
Den dag i dag ser man samme utsikt som Hitler kunne nyte.
Den vakre landsbygden og imponerende fjell og enger.
Naboer får tidlig lære å ikke blande seg inn i Hitlers planer.
En fotograf klager fordi studioet hans blir revet for å lage plass.
Fordi han klager blir han sendt til konsentrasjonsleiren Dachau i to år.
Men Berghof skulle ikke bare forvandles til et hovedkvarter.
Han er fortsatt bitter etter avslaget fra kunstakademiet i Wien.
Han ønsket å hyllet som en visjonær kunstner.
Han bruker hele tiden det kunstneriske begjæret til andre ting.
Han kanaliserer det til andre deler av politikken og livet.
Hitler hyret interiørdesigneren Gerdy Troost.
Troost fikk ekstremt stor innflytelse i Hitlers innerste krets.
Ny forskning har påvist hvor innflytelsesrik hun var-
-da Berghof ble pusset opp.
Gerdy Troost er Hitlers kulturelle rådgiver.
Hun blir Hitlers kvinnelige høyre hånd.
Hun hjelper ham med å knytte sammen rommene i Berghof.
Hun gir Hitler råd om stil.
Hun er hos ham, foroverlent, og går gjennom stoffene.
De snakker i detalj om farger.
Hun har ansvaret for bordservisene og gardinene.
Hun snakker ham fra å utsmykke Berghof med naziparafernalia.
Hun går for en nedtonet stil fra den tyske middelklassen.
Men en vri.
Stuen i Berghof er enorm.
Størrelsen gjør at det skiller seg ut-
-fra andre typiske bayerske gårdshus.
Det skal imponere.
Det er et perfekt sted for Hitler for å fremstille seg selv-
-som bygningens store herre.
Han bygger en stor hall med et utrolig vindu.
Det kan rulles ned så man får inn luften fra fjellene.
Det er som et føydalt slott fra middelalderen.
Det minner om Henry VIII. Det er et sted for politikk og forlystelse,-
-og hvor militære beslutninger blir truffet. Alt handler om ham.
Storslagenheten er en maktdemonstrasjon.
Forvandlingen av Berghof kostet fem millioner pund.
Det tilsvarer 250 millioner i dag.
Komplekset inkluder en kaserne for Hitlers livvakter-
-og luksuriøse boliger for lederne.
Det utvides med et tehus hvor han kan dyrke forkjærligheten for kaker.
Og et intrikat system av tunneler og bunkere.
August i 1936. På Berghof la Hitler sin ambisiøse fireårsplan.
Det er det eneste viktige Hitler selv skriver i løpet av diktaturet.
Han sier at økonomien og militæret må være klare for krig om fire år.
Det er her han bestemmer at tiden er inne for å bli en supermakt.
Hitler vil sjarmere utenlandske ledere-
-for å fremstille fireårsplanen i et positivt lys.
Hans første mål er forhenværende statsminister David Lloyd George,-
-som også har en beskjeden bakgrunn.
Hitlers plan var å lure ham til å tro at fireårsplanen-
-ville gi Europa stabilitet og fred.
Lloyd George var statsminister i 1919, under Versaillestraktaten.
Nå kommer han og møter Hitler.
Det er viktig og symbolsk for Hitler, og han utnytter det gledelig.
Hitler mykner opp Lloyd George allerede før de møtes.
Han rullet ut den røde løperen.
En sjåfør kjører ham i en Mercedes på den nye Autobahn.
Det er et fascinerende opptak av Hitler fordi det er i hans hjem.
Men han spiller som om det var et skuespill.
Rollen hans er å være en landlig herre. Aristokraten.
Men han er ikke bekvem i rollen. Han er lukket med armene i kors.
Han har en håndbevegelse.
Se på knoken hans.
Det er unikt for Hitler. Han gjør det når han er anspent.
Men Lloyd George så ikke faresignalene.
De drikker te og spiser strudel i tre timer.
Hitler legger frem planen som en plan for fred.
Lloyd George blir rundlurt. Når han kommer hjem,-
-sier han at Hitler er Tysklands George Washington.
Han bruker store ord.
Det er renspikket løgn, men Lloyd George har gått fem på.
Hitler har lurt Lloyd George. Nå må folket falle for planen.
Han velger å kunngjøre planen på nazipartiets årlige møte i Nürnberg.
Dette, mine soldater, er grunnen til at nasjonen har påkalt dere.
Dere vokter arbeidet vårt.
Dere vokter vårt folk og vårt Tyskland.
Mengden ble trollbundet av Hitlers idé om et større Tyskland.
Men talen unngår å nevne volden og blodbadet som lå foran dem.
Hitler har ikke noe imot å lyve. Han vil motivere dem,-
-få dem med seg og seire.
Han er klar over at han har to skjebner.
Han forteller Albert Speer, en av hans nærmeste venner:
"Hvis jeg vinner, blir jeg historiens største mann."
"Hvis jeg mislykkes, blir jeg fordømt og forhatt for alltid."
30. januar i 1937. Under fire måneder etter møtet i Nürnberg-
-trekker Hitler tilbake Tysklands underskrift på Versaillestraktaten.
For ham er det et verdiløst papir.
Samfunnet vi skapte gjord det mulig-
-å omorganisere hæren, og å bli kvitt lenkene-
-som var den største krenkelsen-
-et folk noen gang har blitt heftet med.
Underskriften har liten objektiv mening.
Han har allerede knust alle klausuler i traktaten.
Men det har enorm symbolsk betydning for det tyske folk.
Det var bare første skritt i Hitlers utenrikspolitikk.
Han insisterte på at tyskerne trenger Lebensraum,-
-større livsrom for å virkeliggjøre seg.
Planen innebar at han måtte okkupere områder han mente tilhørte Tyskland.
5. NOVEMBER 1937 BERLIN I TYSKLAND
I november avslører Hitler sine intensjoner. Krig.
Generalene liker gjenopprustningen. De får flere menn og nytt utstyr.
Men de er ikke giret på en ny krig mot Storbritannia og Frankrike.
Etter møtet er Hitler usikker på om han har med seg hæren.
Han vet ikke helt hva han skal gjøre.
En av motstanderne av planen-
-var forsvarsministeren feltmarskalk Werner von Blomberg.
Her blir Hermann Göring nyttig.
Göring, øverstkommanderende for Luftwaffe, vil ha Blombergs jobb.
Han oppdager at Blomberg skjuler en hemmelighet.
Han nyter det. Han gir Hitler mappen.
Blomberg gifter seg med en kvinne med en viss fortid.
Hun poserte for pornografiske bilder da hun var 18.
Bildene havnet hos politiet.
Göring forteller Hitler at Blombergs kone er en prostituert,-
-og at en jødisk fotograf tok bildene.
Når Hitler får vite om Blombergs fortid, blir han rasende.
Hitler fordømmer slike kvinner.
Det er pinlig for Hitler. Han og Göring var vitner i bryllupet.
Blombergs kone var en potensiell PR-katastrofe for nazipartiet.
På veien til makten forsøkte Hitler å vise-
-at nazistene er et moralsk parti,-
-og at de skal lede Tyskland til moralsk opphøyelse.
At den viktige lederens kone er en registrert prostituert-
-kan ødelegge helt for ham.
Hitler konfronterer Blomberg. Han tilbyr seg å si opp.
Hitler sender ham i eksil.
Hitler bruker aldri hans tjenester igjen. For Hitler er han fortid.
Men samme dag dukker det opp anklager om en annen offiser.
Øverstkommanderende Werner von Fritsch-
-blir anklaget for å ha hatt homofile forbindelser på et offentlig toalett.
Hitler visste hvordan naziledelsen og folket ville reagere på ryktet.
Fritsch kaller anklagen en råtten løgn.
Hitler er livredd for en dobbel skandale.
Det ville vært en PR-skandale for enhver politiker.
Anklagen mot Fritsch er falsk, men det vet ikke Hitler.
Hitler sier: "Også du må ut."
Det blir et stort drama.
Hvem skal styre de væpnede styrkene?
Hitler er ubesluttsom.
Det viser at han ikke alltid styrer hendelsene, men er reaktiv.
4. FEBRUAR 1938
Hitler fatter en beslutning. En rikskringkastet radiomelding-
-kunngjør at den nye forsvarsministeren-
-Blombergs gamle rolle, blir Hitler.
Göring får ikke toppjobben, men han ble forfremmet til feltmarskalk.
Det gjør det klart for hæren at Hitler har all makt.
Han er stormannsgal.
Det er enormt mye makt han har skaffet seg alene.
I begynnelsen av 1938 var staten, militæret og folket-
-styrt av Adolf Hitler. Han la en plan for Tysklands fremtid.
Hitlers forbilder er berømte helter som Napoleon og Bismarck.
Han interesserer seg for historiene om fortidens tyske helter,-
-heltemodige konger, keisere og erobrere.
Siden barndommen-
-hadde Hitler sett opp til Fredrik den store, kongen av Preussen.
Fredrik den store var Hitlers helt. Han mener han er hans reinkarnasjon.
En av hans høyest skattede eiendeler er et portrett av Fredrik den store.
Han tar med seg portrettet overalt. Det har sitt eget sete på flyet.
Det blir som en person.
Propagandasjef Joseph Goebbels-
-solgte inn ideen om at Hitler var Fredrik den stores arvtaker.
Krigerkongen løftet sverdet og skar ut keiserdømmet sitt.
Hitler akter å gjøre det samme.
Først vil han gi Tyskland større livsrom i hjemlandet Østerrike.
For Hitler delte tyskere og østerrikere det samme ariske blodet.
Men de var delt av en meningsløs strek på et kart.
12. februar i 1938 er Østerrikes kansler Kurt Schuschnigg på Berghof-
-for å diskutere Østerrikes uavhengighet.
Schuschnigg er høflig og kommenterer hvor vakkert Berghof er.
Men Hitler var ikke interessert i småprat.
Han var fokusert på å skape tettere samhold mellom de to nasjonene.
Hitler er brå. "Ja, utsikten er fin,-
-men du har ikke kommet helt hit for å snakke om været. Kom inn."
Hitler krevde at nazistene fikk nøkkelposter i Østerrikes regjering.
Hitler har en dyrisk side. Han lukter frykt.
Han vet hvordan han skal bruke svake mennesker, herse med dem,-
-skremme dem og ydmyke dem.
Man ser starten på noe som går igjen i hele Hitlers karriere,-
-nemlig det teatralske aspektet. Det har en wagnersk dimensjon.
Alt er skuespill. Det er et drama som utspiller seg.
Schuschnigg gir etter for presset. Han utpeker Seyss-Inquart,-
-en østerriksk nazisympatisør, til innenriksminister.
9. MARS 1938
For å stoppe den tyske innflytelsen-
-vil Schuschnigg la folket stemme over Østerrikes uavhengighet.
Hitler kan ikke la valget skje.
Han frykter at flertallet ikke støtter det,-
-eller at et høylytt mindretall er imot det.
Folkeavstemningen kunne knust Hitlers sjanse til å annektere Østerrike.
For å skremme Østerrike gir han ordre om å mobilisere for en invasjon.
Men Hitler får kalde føtter, og ber Göring om å kue Schuschnigg.
Uten europeiske allierte som støtter ham mot tyskerne-
-avlyser Schuschnigg avstemningen og slutter som kansler.
Seyss-Inquart overtar.
Han tror på å bruke makt. Det er bare ved å bruke makt-
-man kan lykkes.
Men Hitlers militære ledere ønsket ingen invasjon.
De er mer forsiktige. De mener man ikke må forhaste seg.
Man må gå trinnvis frem. Men Hitler er en pådriver.
Hitler sier at det virket i Rhinland,-
-og at det kommer til å virke nå også. Enkelt og greit.
12. mars i 1938. På Hitlers befaling-
-ruller de tyske styrkene inn i Østerrike. De møter ingen motstand.
Det er et av de mest utrolige øyeblikkene i Hitlers karriere.
Den tyske hæren blir møtt-
-med blomster og kranser fra et jublende østerriksk folk.
Bakerst i bilkortesjen er Hitler, kjørende gjennom hans ungdoms byer.
Den østerrikske invasjonen ligner en parade hvor Hitler blir hyllet.
Igjen ser Hitler seg selv som en ufeilbarlig frelser.
Det gir ham enda mer selvtillit.
Når han kommer tilbake til Berlin, hylles han som en helt.
Han har tatt kontroll over Østerrike. Han lar dem stemme.
Det blir et valgskred i favør å danne en union med Tyskland.
Det er en stor lettelse for det tyske folket.
Han har en stor markering i Berlin. Det blir en nasjonal fridag.
Alle feirer Hitlers nyeste fremgang.
To uker senere nøt Hitler fortsatt seieren, og planla neste invasjon.
Hitler har en vanedannende personlighet.
Så snart han får ett landområde, ønsker han seg mer og mer.
Hitlers tropper hadde marsjert inn i Østerrike og Rhinland.
Neste stopp var Tsjekkoslovakia,-
-et land med over tre millioner tysktalende innbyggere.
Staten Tsjekkoslovakia,-
-som ble dannet etter Versaillestraktaten, hater han.
På våren i 1938 ivrer Hitler etter å teste ut de nye væpnede styrkene.
Han gir ordre om å forberede invasjonen av Tsjekkoslovakia.
Men statsminister Neville Chamberlain gir Hitler beskjed om-
-at Storbritannia og Frankrike er motstandere av en invasjon.
Chamberlain sier: "Gjør du det, blir det krig."
Hitler blir så overrasket at han ber tolken-
-om å gjenta det som ble sagt.
29. SEPTEMBER 1938 MÜNCHEN I TYSKLAND
Hitler møter på et krisemøte i München med Benito Mussolini,-
-Frankrikes statsminister Édouard Daladier og Chamberlain.
Møtet varer i 13 timer. De allierte er desperate etter fred.
De tilbyr Hitler Sudetenland.
Chamberlain spør-
-om Tsjekkoslovakia får kompensasjon fra husdyrene.
Hitler eksploderer og svarer: "Vi har ikke tid til bagateller!"
Hitler er under press fra stormaktene og egne rådgivere.
Han aksepterer Sudetenland. Krigen er unngått.
Det irriterer ham å måtte samarbeide med Storbritannia og Frankrike.
Hitler mener det viser demokratiets forfall-
-at de går med på hva som helst for å unngå en ny krig.
Han kaller dem ormer. Man får en følelse av-
-at han har å gjøre med folk som ikke har hans viljekraft-
-til å kjempe for det de ønsker.
Hitler får ikke krigen han ønsker, og lyver om fremtidsplanene sine.
Når Chamberlain lander i England,-
-går han av flyet og vifter med et ark som "garanterer fred i vår tid".
Her er papiret som bærer både hans og mitt navn.
Hitler er kynisk.
Arket er ubetydelig for ham.
Chamberlains ønske om fred for enhver pris gjør Hitler dristigere.
Men et problem plaget Hitler.
Han ble hyllet som arkitekten bak en fred han ikke ønsket seg.
Han vet at de store militære lederne i historien-
-vant kriger, og at mennene deres blødde for dem.
Han vil bygge en ny tysk mytologi-
-på unge menns blod og offer.
Folkets lettelse etter fredsavtalen føltes som et svik.
Det tyske folk ønsket ikke krigen han lengtet etter.
Han hadde bygget opp hæren.
Men for å fullbyrde sin skjebne, måtte han oppildne folket til krig.
Høsten 1938. Hitler hadde lenge ønsket å fjerne en sykdom-
-som herjet i det tyske samfunnet.
I 1938 øker regimets den aktive antisemittisme.
De østerrikske nazistene-
-tar fra jøder forretningene deres og dreper jøder.
7. november. Den tyske ambassaden i Paris.
En polsk jøde skjøt en nazist. Han dør to dager senere.
Propagandaministeren Goebbels forteller Hitler om mordet.
Hitler blir rasende.
Han ser på jøder som en infeksjon i den tyske rasen.
De infiltrerer andre land.
De river dem ned fra innsiden.
Han tenker på historien som kampen mellom godt og ondt, arier og jøde.
Hitler var usikker på hvordan han skulle reagere etter mordet.
Den ekstremt antisemittiske Goebbels vil at Hitler skal gjøre noe.
Det må tas hevn.
Goebbels ønsker seg en nasjonal-
-og "spontan" demonstrasjon mot jødene.
Hitler sier: "Ja, la jødene føle det tyske folkets vrede."
9. november 1938. Nazister dreper hundre jøder.
De banker opp og voldtar mange flere. For første gang sender Hitler-
-jøder til konsentrasjonsleirer i hopetall på grunn av etnisitet.
Hendelsen er kjent som Krystallnatten-
-på grunn av vinduene i jødiske hjem, butikker og synagoger som ble knust.
For Hitler holdt drømmen om hevn mot jødene endelig på å realiseres.
Men det handlet ikke bare om å angripe jødene.
Antisemittisme ble et verktøy for å radikalisere hele folket.
Hitler prøver å gjøre tyskere harde, tøffere og mer brutale.
Kan man få tyskere til å hate og ydmyke jøder,-
-får man dem med seg på neste skritt.
Tyskerne godtar forfølgelsen av jødene, men de vil ikke se den.
Morgenen etter Krystallnatten-
-møttes Hitler og Goebbels på Hitlers favorittrestaurant i München.
De diskuterer nattens vellykkede råskap.
Men Hitler har fått noe i halsen.
Det irriterer Hitler at en rekke bygninger hadde blitt ødelagt.
De diskuterer hvem som skal betale for skadene. Svaret er jødene.
Hitler mener at jødene har kolonisert Tyskland,-
-og at Krystallnatten markerer starten på at eierne tar det tilbake.
Hitlers menn førte jøder til konsentrasjonsleirene.
Krystallnatten skapte ramaskrik i den internasjonale pressen.
Det ble fordømt over hele verden som en barbarisk handling.
Det er nå Hitler innser at det ikke kan komme ut.
Det kommer til å få fiendtlige bivirkninger.
Antisemittismen er på høygir,-
-men det blir skjult for folket.
Utrolig nok virket det. Store deler av pressen var fortsatt forgapt i-
-bildet av Hitler som ble skapt av propagandamaskinen hans.
Deriblant det britiske magasinet Homes & Gardens.
De skrev om den store statsmannen Hitler-
-som levde fredelig på landsbygden.
At en artikkel i Homes & Gardens om Hitlers hus-
-kommer ut samtidig som den såkalte Krystallnatten-
-er nesten ufattelig for oss.
Effekten er at Hitler blir en tam fyr man kan samarbeide med.
30. JANUAR 1939
To måneder senere feirer nazistene at de har styrt i seks år.
Det er en mulighet til å ta jødehatet til neste nivå.
Hitler vil gi det tyske folk en åndelig opplevelse.
Det er derfor han har parader i mørket. Det tilfører mystikk.
Det er fokus på det Hitler gjør.
Lyset er på ham. Det beruser folket.
Det ligner på det vi ser hos Ku Klux Klan.
På møtene hadde de ild, uniformer og flagg.
De hadde samme mytologi som Hitler fremmer her.
Hitler arrangerer et kveldsmøte for å spille på folkets følelser.
Krystallnattens grusomheter-
-ble forvandlet til et uttrykk for nasjonal enhet.
Hitler brukte anledningen til å offentliggjøre sin giftige ideologi.
For første gang koblet han ordene "tilintetgjørelse" og "jøder".
Tilintetgjørelsen av jødene i Europa.
Det er her Hitler kobler ideen om krig-
-og ideen om hevn mot jødene.
Hitler ville fordrive jødene ut av Tyskland.
Nå som han hadde nasjonen i sin hule hånd var alt klart-
-for å begå en av historiens største forbrytelser.